《病中书怀寄杨太史贞复兼谢枉顾集杜》
明代·唐伯元

武陵一曲想南征，怅望秋天虚翠屏。多病独愁常阒寂，簿书何急来相仍。

扬雄更有河东赋，方朔虚传是岁星。速宜相就饮一斗，山阴野雪兴难乘。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。